02/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN408A 2005/11-1

Resolución do 3 de xuño de 2013, da Xefatura Territorial da Consellería de Economía e Industria da Coruña, pola que se somete a información pública a solicitude de declaración de utilidade pública, en concreto, e a necesidade de urxente ocupación que isto implica, do Aproveitamento Hidroeléctrico de Fervenza II no termo municipal de Dumbría, provincia de A Coruña (expediente IN408A 2005/11-1). En cumprimento do disposto na Lei 54/1997, do 27 de novembro, do sector eléctrico e no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a solicitude de declaración de utilidade pública, en concreto, presentada por Ferroatlántica, S. A. U., das instalacións que se describen a continuación: SOLICITANTE: FERROATLÁNTICA, S. A. U. ENDEREZO SOCIAL: CARRETERA AL MIRADOR, S/N, ÉZARO.15279 - DUMBRÍA. DENOMINACIÓN: APROVEITAMENTO HIDROELÉCTRICO de FERVENZA II. MUNICIPIO AFECTADO: DUMBRÍA (A CORUÑA). CARACTERÍSTICAS TÉCNICAS: Aproveitamento hidroeléctrico no río Xallas, constituído basicamente por: • Caudal máximo derivado: 32.000 l/s. • Cota de captación: 285 m. s. n. m. • Cota do leito en descarga: 261,5 m. s. n. m. • Cota de restitución: 261,65 m. s. n. m. • Salto bruto: 23,35 m. • Salto neto máximo: 21,32 m. Un grupo xerador coas seguintes características básicas: • Turbina: Kaplan de eixe horizontal • Salto neto: 21,32 metros • Potencia nominal turbina para 32.000 l/s e 21,32 metros: 6.300 kW • Xerador trifásico de eixo horizontal de 7.000 kVA • Factor de potencia: 0,9 • Tensión de xeración: 6 kV (+/- 5%) A enerxía xerada a 6 kV condúcese conxuntamente coa producida pola central de Fervenza I ata unha nova subestación de intemperie, a construír nas inmediacións, coa finalidade de elevar a tensión ata os 66 kV e a súa evacuación á subestación de Ponte Olveira. A mencionada subestación de intemperie constará de: • Transformador elevador de potencia de 12 MVA, Cunha relación de transformación de 6/66 kV • Un transformador de servizos auxiliares de 100 kVA • Instalacións de protección, manobra, mando, sinalización, control, medida, interconexión e posta a terra Obxecto da información pública: A declaración de utilidade pública das instalacións. Esta declaración de utilidade pública levará implícita, de acordo co artigo 54 da Lei 54/2007, do 27 de novembro, do sector eléctrico, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se inserta con esta resolución. Por resolución da Dirección Xeral de Industria, Enerxía e Minas do 31 de maio de 2007, se autorizou administrativamente a instalación e se aprobou o proxecto de execución do “Aproveitamento hidroeléctrico no Xallas da nova central de Fervenza II”. O que se fai público para xeral coñecemento e, especialmente, dos propietarios e demais titulares afectados dos que se inserta relación no anexo desta resolución, así como das persoas que sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente no que constan as características e afecciones derivadas do proxecto nesta Xefatura Territorial, sita no edificio administrativo de Monelos, praza Luis Seoane, s/n, 15071 - A Coruña, e presentar as súas alegacións no prazo de vinte días, a partires da derradeira publicación. A Coruña, 3 de xuño de 2013. A xefa territorial Susana Vázquez Romero ANEXO RBDA DE MINICENTRAL DE FERVENZA II - IN408A 2005/11. CONCELLO DE DUMBRÍA